Z  á  p  i  s  n  i  c  a

z rokovania Komisie na vyhodnotenie osobitného ponukového konania dňa 19.04.2024
zriadenej podľa § 8a ods. 6 zákona č.278/1993 Z. z. o správe majetku štátu v znení neskorších predpisov

Priebeh rokovania

Komisia Okresného úradu Trenčín na vyhodnotenie osobitného ponukového konania na prevod vlastníctva nehnuteľného majetku štátu v dočasnej správe Okresného úradu Trenčín, zapísaného v katastri nehnuteľností vedenom Okresným úradom Púchov, katastrálnym odborom, na LV č. 1258 v k. ú. Záriečie, obec Záriečie ako:

· pozemok KN-E parc. č. 607/4, druh pozemku orná pôda o výmere 74 m2,  v podiele 1/1, 

bola menovaná Opatrením prednostu Okresného úradu Trenčín JUDr. Petra Paráka č. OÚ-TN-OO-2024/004674 - 5 zo dňa 19. 02. 2024 a to v nasledovnom zložení:

· predseda komisie:
Ing. Jana Hôrková
· členovia:

JUDr. Peter Filo




JUDr. Jana Habáňová




Ing. Ľubica Pilátová




Ing. Eva Šlosárová

Nakoľko ide o nehnuteľný majetok v dočasnej správe Okresného úradu Trenčín podľa § 5 zákona č. 278/1993 Z. z. o správe majetku štátu v znení neskorších predpisov, ktorý neslúži a ani v budúcnosti nebude slúžiť správcovi na plnenie úloh v rámci predmetu jeho činnosti alebo v súvislosti s ním, Okresný úrad Trenčín nevydal rozhodnutie o prebytočnosti a začal s týmto nehnuteľným majetkom nakladať ako s prebytočným majetkom štátu.

Predmetná  nehnuteľnosť bola ocenená v znaleckom posudku č. 113/2022 zo dňa 18.12.2022 vyhotoveným Ing. Evou Bučkovou, Trenčianska 726/64, 018 51 Nová Dubnica, znalcom v odbore Stavebníctvo, odvetvie Odhad hodnoty nehnuteľností, ktorá stanovila všeobecnú hodnotu nehnuteľnosti v sume 869,50 €, po zaokrúhlení 870,- €

Primeraná cena predmetnej nehnuteľnosti bola Okresným úradom Trenčín stanovená na 870,- €.

Dňa 13.06.2023 bola v registri ponúkaného majetku štátu, v časti ponuky pre správcov, zverejnená ponuka na prevod predmetného prebytočného nehnuteľného majetku štátu s uvedením lehoty na doručovanie ponúk. Lehota začala plynúť dňa 14.06.2023 a uplynula dňa 13.07.2023. Na uvedenú ponuku nereagoval žiadny zo správcov majetku štátu.

Ponukové konanie na predmetný nehnuteľný majetok nebolo úspešné, preto začal Okresný úrad Trenčín v súlade s § 8a zákona č. 278/1993 Z. z. o správe majetku štátu v znení neskorších predpisov uskutočňovať osobitné ponukové konanie.


Dňa 05.02.2024 bola uverejnená v registri ponúkaného majetku štátu, v časti osobitné ponukové konania ponuka na odplatný prevod predmetného prebytočného nehnuteľného majetku štátu s uvedením lehoty na doručenie cenových ponúk. Lehota začala plynúť dňa 06.02.2024 a uplynula dňa 26.02.2024.
Primeraná cena predmetnej nehnuteľnosti bola Okresným úradom Trenčín stanovená na 870,- €, výška požadovanej finančnej zábezpeky bola určená sumou 80,- €.   


Na zverejnenú ponuku Okresného úradu Trenčín sa v stanovenej lehote neprihlásil žiadny záujemca.


Komisia skonštatovala, že dňa 12.02.2024 bola na účet č. IBAN: SK59 8180 0000 0070 0018 0074 poukázaná finančná zábezpeka v sume 80,- € od Ľubice Krátkej, pričom cenová ponuka Okresnému úradu Trenčín doručená nebola.
    
Vzhľadom k tomu, že žiadny záujemca nesplnil podmienky osobitného ponukového konania, dňa 27.02.2024 bola opätovne uverejnená v registri ponúkaného majetku štátu, v časti osobitné ponukové konania, ponuka na odplatný prevod predmetného prebytočného nehnuteľného majetku štátu s uvedením lehoty na doručenie cenových ponúk. Lehota začala plynúť dňa 28.02.2024 a uplynula dňa 12.03.2024.

Primeraná cena predmetnej nehnuteľnosti bola podľa § 8a ods.8 zákona o správe majetku štátu v znení neskorších predpisov znížená o 10%, čo predstavuje sumu 783,- €, výška požadovanej finančnej zábezpeky bola určená sumou 70,- €.   

Na zverejnenú ponuku Okresného úradu Trenčín sa v stanovenej lehote neprihlásil žiadny záujemca.


Dňa 13.03.2024 bola opätovne uverejnená v registri ponúkaného majetku štátu, v časti osobitné ponukové konania ponuka na odplatný prevod predmetného prebytočného nehnuteľného majetku štátu s uvedením lehoty na doručenie cenových ponúk. Lehota začala plynúť dňa 14.03.2024 a uplynula dňa 27.03.2024. Primeraná cena predmetnej nehnuteľnosti bola podľa § 8a ods.8 zákona o správe majetku štátu v znení neskorších predpisov znížená o 30%, čo predstavuje sumu 609,- €, výška požadovanej finančnej zábezpeky bola určená sumou 60,- €.   

Na zverejnenú ponuku Okresného úradu Trenčín sa v stanovenej lehote neprihlásil žiadny záujemca.


Dňa 04.04.2024 bola opätovne uverejnená v registri ponúkaného majetku štátu, v časti osobitné ponukové konania ponuka na odplatný prevod predmetného prebytočného nehnuteľného majetku štátu s uvedením lehoty na doručenie cenových  ponúk. Lehota  začala  plynúť dňa  05.04.2024  a uplynula dňa 18.04.2024. Primeraná cena predmetnej nehnuteľnosti bola podľa § 8a ods.8 zákona o správe majetku štátu v znení neskorších predpisov znížená o 60%, čo predstavuje sumu 348,- €, výška požadovanej finančnej zábezpeky bola určená sumou 30,- €.   

Na zverejnenú ponuku Okresného úradu Trenčín reagovali 3 záujemcovia:
· Vladimír Gašparík, bytom Pezinok ................ cenová ponuka doručená dňa 16.04.2024
· Trading Holders, s.r.o., sídlo Černiševského 10, 851 01 Bratislava, IČO: 53 329 589








     ................ cenová ponuka doručená dňa 17.04.2024
· Mgr. Monika Martonová, bytom Bratislava – Ružinov ....... cenová ponuka doručená dňa 19.04.2024
Vyhodnotenie ponúk osobitného ponukového konania sa uskutočnilo dňa 19.04.2024.

Obálka s cenovou ponukou od záujemcu Mgr. Monika Martonová, ktorá bola doručená Okresnému úradu Trenčín dňa 19.04.2024, t.j. po stanovenej lehote, nebola otvorená a z dôvodu nesplnenia podmienok bola z osobitného ponukového konania vylúčená v súlade s § 8a ods.2 písm.b) zákona č. 278/1993 Z. z. o správe majetku štátu v znení neskorších predpisov.

Komisia Okresného úradu Trenčín na vyhodnotenie osobitného ponukového konania na prevod vlastníctva predmetného nehnuteľného majetku štátu za osobnej prítomnosti všetkých jej členov otvorila obálky s cenovými ponukami, ktoré boli doručené v stanovenej lehote, t.j. do 18.04.2024 a zistila, že cenové ponuky záujemcov boli nasledovné:

· Vladimír Gašparík............................................ cenová ponuka............. 370,- €
· Trading Holders, s.r.o........................................cenová ponuka............. 348,- €

Komisia súčasne skonštatovala, že finančné zábezpeky od záujemcov boli zložené v požadovanej výške 30,- € na určený účet Ministerstva vnútra SR v stanovenej lehote, t.j. do 18. 04. 2024.

Komisia Okresného úradu Trenčín na vyhodnotenie osobitného ponukového konania na prevod predmetného nehnuteľného majetku štátu skonštatovala, že najvyššiu cenu za predmetnú nehnuteľnosť  v k. ú. Záriečie ponúkol Vladimír Gašparík, bytom Pezinok, ktorý za prevod predmetnej nehnuteľnosti v k. ú. Záriečie, obec Záriečie ponúkol cenu 370,- €. Ponúknutá cena je vyššia ako primeraná cena v zmysle zákona č. 278/1993 Z. z. o správe majetku štátu v znení neskorších predpisov, čím záujemca splnil podmienky osobitného ponukového konania stanovené v § 8a ods. 7 zákona č. 278/1993 Z. z. o správe majetku štátu v znení neskorších predpisov na odplatný prevod vlastníctva predmetného nehnuteľného majetku štátu.

Záver:

Komisia Okresného úradu Trenčín na vyhodnotenie osobitného ponukového konania na prevod vlastníctva nehnuteľného majetku v dočasnej správe Okresného úradu Trenčín vzhľadom na výsledok osobitného ponukového konania odporúča JUDr. Petrovi Parákovi, prednostovi Okresného úradu Trenčín, aby Okresný úrad Trenčín uzatvoril v súlade s § 11 zákona č. 278/1993 Z. z. o  správe majetku štátu v znení neskorších predpisov so záujemcom Vladimírom Gašparíkom, bytom Pezinok, kúpnu zmluvu o prevode vlastníctva nehnuteľného majetku štátu v dočasnej správe Okresného úradu Trenčín, zapísaného v katastri nehnuteľností vedenom Okresným úradom Púchov, katastrálnym odborom, na LV č. 1258  k. ú. Záriečie ako: pozemok KN-E parc. č. 607/4, orná pôda o výmere 74 m2 v  podiele 1/1, za kúpnu cenu 370,- €.
Ing. Jana Hôrková, v.r.
JUDr. Peter Filo, v.r.
JUDr. Jana Habáňová, v.r.
Ing. Ľubica Pilátová, v.r.
Ing. Eva Šlosárová, v.r.

